חוק הארכת תקופות (הוראת שעה – נגיף הקורונה החדש) (אישורים רגולטוריים), התש"ף-2020
הצעת חוק ממשלתית, הכנסת ה-23
פורסם: ספר החוקים, חוברת 2811, עמ' 144, 2020-06-30T00:00:00+03:00
החוק בא להאריך את תקופת תוקפם של אישורים רגולטוריים שנתנה רשות ציבורית אם מועד פקיעתם חל מיום 10.3.2020 ועד 30.6.2020 - בשלושה חודשים, ואם האישורים פוקעים בחודשיים שלאחר מכן (יולי או אוגוסט 2020) - ב-10 שבועות. לראש הממשלה באישור הממשלה והוועדה נתונה אפשרות לקבוע כי הארכות זהות (בשלושה חודשים ולאחר מכן בעשרה שבועות) יחולו גם על אישורים שמועד פקיעתם חל בתקופה של עד 3 חודשים החל מיולי 2020 ובהתאמה גם בשני החודשים שלאחר סיומה. 
הארכת התוקף לא תחול לגבי סוגי אישורים כמפורט בתוספת השניה לחוק, וכמו כן רשאית הרשות הציבורית להחליט שלא להאריך את תוקפו של אישור רגולטורי מסויים, והחלטתה כפופה לביקורת שיפוטית.  
כן מאפשר החוק לספק גז להמשיך באספקת גז למתקן ביתי שמועד הבדיקה התקופתית לגביו חל בין 10.3.2020 ובין 30.6.2020, וזאת למשך 3 חודשים מהמועד שנועד לביצוע הבדיקה או ממועד תחילתן של חוק זה, אלא אם כן יש חשש לתקלה במתקן.